Operačné systémy možno rozdeliť

1. podľa typu jadra OS na: 
· jednopoužívateľské – OS beží lokálne, v danom čase môže vyžívať jeho služby len jeden používateľ 
· multiterminálové (sieťové) – OS beží na lokálnom PC (server), jeho služby môžu využívať súčasne viacerí používatelia (klienti) prostredníctvom počítačovej siete´ 
· distribuované – operačný systém beží na viacerých počítačoch pripojených k sieti, ktoré navzájom zdieľajú systémové prostriedky 

2. podľa počtu spracovávaných úloh a počtu procesorov v systéme 
· jednoúlohové – súčasne môže byť spustená iba jedna aplikácia 
· viacúlohové jednoprocesorové – súčasne môže byť spustených viac aplikácií (multitasking), navonok to vyzerá, že úlohy bežia paralelne, v skutočnosti je spracovanie úloh prepínané v čase (kooperatívny, alebo preemptívny multitasking). 
· viacúlohové viacprocesorové – umožňujú pravý multitasking (paralelné spracovanie) 

3. podľa spôsobu uloženia a spracovania výkonného kódu 
· pamäťovo rezidentné – celý operačný systém je uložený v pevnej pamäti (ROM) – jednoduché mikropočítače 
· diskové – operačný systém a jeho moduly sú umiestnené na pevnom disku a podľa potreby sa načítavajú do operačnej pamäte 

4. podľa určenia 
· univerzálne, možno pod nimi prevádzkovať rôzne aplikácie (kompatibilné) 
· špeciálne, pod ktorými možno vykonávať len úzko špecializovaný druh aplikácií (vývojové, diagnostické, komunikačné, ...) 

5. podľa používateľského prostredia 
· textové – komunikácia používateľa so systémom pomocou príkazového riadka 
· grafické – komunikácia používateľa pomocou polohovacieho zariadenia a systému ponúk, ikon, hromadného výberu – možná, ale nepraktická aj textovú komunikáciu 

Štruktúra operačného systému

Mnohé operačné systémy nemali(jú) skoro žiadnu štruktúru. Väčšinou vznikali ako malé neštruktúrované, ktoré sa postupne rozrastali (operačné systémy mikropočítačov (CP/M)). Jednotlivé komponenty systému boli málo oddelené a hlavný dôraz bol kladený na služby rozhrania (podobne, ako je to vo vzťahu aplikácia – OS). Takáto stratégia prinášala so sebou stále nové komplikácie v oblasti kompatibility a hlavne výkonu. 
Väčšina univerzálnych operačných systémov pre PC je postavená na základe štruktúrovaného vrstvového modelu s hlavným dôrazom na modularitu. 
Najnižšiu vrstvu tvorí HW počítača, najvyššiu používateľské prostredie. Jednotlivé vrstvy si možno predstaviť ako objekty, ktoré vlastnia údaje a poskytujú operácie s nimi. Systém je budovaný smerom zdola nahor, teda vyššia vrstva využíva služby nižšej a sama poskytuje služby vyššej vrstve. 
Štruktúrovaný modulárny model je dynamický systém, lebo v aktuálnom čase sú použité iba moduly potrebné pre okamžitú činnosť systému, nepotrebné použité moduly sú presunuté z pamäte, najčastejšie do virtuálnej pamäte (swapovací súbor na disku). 
Príklad vrstvového modelu správy systémových prostriedkov

)- organizácia ukladania súborov, zabezpečenie, zdieľanie 

- správa V/V, adresy, fronty 

- na vyššej úrovni –programy, aplikácie, používatelia, 

- prideľovanie pamäťového priestoru, ochrana pamäťového priestoru

- na úrovni jadra, plánovanie procesov, arbitráž procesov 


